بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش عراق حکومتی‌نین عراق-لی مهاجیرلرین اؤلکه‌لرینه قایتاریلماسی ایستیقامتینده گؤستردیگی سعی‌لری یوکسک قیمتلندیردیک‌لرینی بیلدیریب.
آنتونیو گوترش رسمی سفری چرچیوه‌سینده گئتدیگی پایتاخت باغداددا عراق-ین خاریجی ایشلر ناظیری فواد حسین ایله گؤروشوب.
گؤروش‌دن سونرا گوترش و فواد حسین بیرگه مطبوعات کنفرانسی کئچیریب.
فواد حسین گوترش‌ین عراقا سفریندن ممنونلوغونو ایفاده ائده‌رک،"بیزیم بمت ایله علاقه‌لریمیز گوج‌لودور. بمت باش کاتیبی ایله بولگه سل و اولوسلار آراسی، ائله‌جه ده داخیلی مسئله‌لری موذاکیره ائتمک ایمکانیمیز اولا‌جاق" دئییب.
بمت-نین باش کاتیبی ده "عراقا سفر ائتمک‌دن ممنونام. بیز همچنین امینیک کی، عراق-لی‌لار سیاسی و تهلوکه‌سیزلیک پروبلئم‌لری‌نین عهده سیندن گله‌جک‌لر" ایفاده‌لریندن ایستیفاده ائدیب.
گوترش عراق حکومتی‌نین عراق-لی مهاجیرلرین اؤلکه‌لرینه قاییتماسی اوچون گؤستردیگی سعی‌لری یوکسک قیمتلندیردیک‌لرینی قئید ائدیب.
